EkBass/fiwiki-20250220-pages-articles huggingface dataset:
Peter Arundell

Peter John Arundell (8. marraskuuta 1933 Ilford, Essex, Iso-Britannia - 16\. kesäkuuta 2009) oli brittiläinen moottoriurheilija. Arundell kilpaili Formula 1 -luokassa kausina - ja . Arundell ajoi 13 kilpailua. Lisäksi hän kilpaili muun muassa Formula Junioreilla ja Formula 2 -autoilla. Arundell saavutti kaksi palkintosijaa. ==Tulokset Formula 1:n MM-sarjassa== Vuosi Talli Auto Moottori 1 2 3 4 5 6 7 8 9 10 Pisteet Sijoitus 1963 Team Lotus Lotus 25 Climax V8 MON BEL NED FRA DNS GBR GER ITA USA MEX RSA 0 - 1964 Team Lotus Lotus 25 Climax V8 MON 3 NED 3 BEL 9 FRA 4 GBR GER AUT ITA USA MEX 11 8. 1966 Team Lotus Lotus 43 BRM H16 MON BEL DNS FRA Kesk. 1 17. Lotus 33 BRM V8 GBR Kesk. NED Kesk. GER 8 ITA 8 MEX 7 Climax V8 USA 6 == Lähteet == Luokka:Brittiläiset Formula 1 -kuljettajat Luokka:British Touring Car Championship -kuljettajat Luokka:Vuonna 1933 syntyneet Luokka:Vuonna 2009 kuolleet
Tom De Mul

Tom De Mul (s. 4. maaliskuuta 1986 Kapellen, Belgia) on belgialainen jalkapalloilija, joka edustaa belgialaista Standard Liègeä. 178 senttimetriä pitkän de Mulin pelipaikka on oikea laitalinkki. De Mul siirtyi Sevillaan kesällä 2007 alankomaalaisesta Ajaxista, jossa hän aloitti ammattilaisuransa vuonna 2003. Tammikuussa 2009, De Mul siirtyi kotimaansa KRC Genkin riveihin kauden loppuun asti ulottuvalla lainasopimuksella Genk Get De Mul On Loan From Sevilla Goal. Viitattu 15.1.2009.. Belgian maajoukkueessa De Mul on pelannut kaksi ottelua. == Lähteet == Luokka:Belgialaiset jalkapalloilijat Luokka:Vuonna 1986 syntyneet Luokka:Elävät henkilöt
Samak Sundaravej

Samak Sundaravej (, 13. kesäkuuta 1935 Bangkok – 24. marraskuuta 2009 Bangkok) oli thaimaalainen poliitikko ja maan pääministeri vuonna 2008. Sundravej johti vuoden 2006 sotilasvallankaappauksen jälkeen kielletyn Thai Rak Thai -puolueen seuraajaa PPP:tä. Tammikuussa 2008 hänestä tuli PPP:n vaalivoiton myötä Thaimaan 25. pääministeri. Hän toimi virassaan 29. tammikuuta 2008 – 9. syyskuuta 2008, kunnes hänet erotettiin. Syynä oli se, että hän toimi television ruokaohjelman kokkijuontajana pääministerin virkansa aikana. Thaimaan perustuslakituomioistuimen mukaan maan pääministeri ei saa perustuslain mukaan työskennellä yksityisessä yrityksessä. Sundaravejin seuraajaksi tuli Somchai Wongsawat. Sundarajev perusti Prachakornthai-puolueen ('Thaimaan kansanpuolue'), jonka johdossa hän oli 1979–2000. 1990-luvulla hän oli ministerinä Suchinda Kraprayoonin ja Banharn Silpa-Archan hallituksissa. Hän toimi Bangkokin kuvernöörinä vuosina 2000–2003. Sundarajev kuoli 24. marraskuuta 2009 bangkokilaisessa sairaalassa maksasyöpään. == Lähteet == Luokka:Thaimaan pääministerit Luokka:Vuonna 1935 syntyneet Luokka:Vuonna 2009 kuolleet
Living for the City

”Living for the City” on Stevie Wonderin kappale ja toinen singlejulkaisu hänen vuonna 1973 ilmestyneeltä albumiltaan Innervisions. Se on yksi Wonderin tunnetuimmista lauluista ja Superstitionin tapaan selkeä yhteiskunnallinen kannanotto. Kappale nousi Yhdysvaltain singlelistan sijalle 8 ja R&B-listalla; sijalle 1. ”Living for the City” kertoo köyhästä mississippiläisestä perheestä, joka ansaitsee juuri ja juuri tarpeeksi tullakseen toimeen kaupungissa. Vanhemmat tekevät työtä aamusta iltaan ja yrittävät parhaansa mukaan pitää perheen taloudellisesti pystyssä. Kappale käsittelee myös rasismia. Laulu on syntynyt aikana, jolloin Wonder oli jatkuvasti aktiivinen erilaisissa yhtyiskunnallisissa kysymyksissä. ”Living for the Citystä” on tehty useita erilaisia covereita, Ray Charlesin vuonna 1975 levyttämästä rock- yhtye Thunderin jäsenten tekemään versioon. Luokka:Vuoden 1973 kappaleet Luokka:Stevie Wonderin kappaleet
James Bond (ornitologi)

James Bond (4. tammikuuta 1900 Philadelphia – 14. helmikuuta 1989 Philadelphia) oli johtava yhdysvaltalainen lintutieteilijä. Bond opiskeli Cambridgen Trinity Collegessa. Hän työskenteli Philadelphian luonnontieteiden akatemiassa (Academy of Natural Sciences), kohoten lopulta lintuosaston intendentiksi. Hän erikoistui Karibian alueen linnustoon ja kirjoitti aiheesta kirjan Birds of the West Indies (1936). Hän tutki usein yhdessä ystävänsä Rodolphe Meyer de Schauenseen kanssa. Bond sai Institute of Jamaican Musgrave Medalin vuonna 1952, American Ornithologists’ Unionin Brewster Medalin vuonna 1954 ja Academy of Natural Sciencesin Leidy Medalin vuonna 1975. Bondin vaimo oli Mary Fanning Wickham. James Bond kuoli Chestnut Hillin sairaalassa Philadelphiassa 89-vuotiaana. Bond kuvaili ja nimesi muun muassa perunkypärähokon (Pauxi unicornis) yhdessä de Schauenseen kanssa. Kirjailija Ian Fleming, joka oli innokas lintuharrastaja ja asui Jamaikalla, antoi kirjansa Casino Royale (1953) sankarille lintutieteilijän nimen ”James Bond”, sillä se oli hänen kaipaamansa ”yksinkertainen, tylsä ja tavanomainen” nimi. Bond-elokuvassa Kuolema saa odottaa nähdään alluusio tosielämän Bondiin, kun James Bondin hahmo (Pierce Brosnan) selaa tämän Birds of the West Indies -kirjaa. ==Lähteet== ==Aiheesta muualla== Luokka:Yhdysvaltalaiset ornitologit Luokka:Vuonna 1900 syntyneet Luokka:Vuonna 1989 kuolleet
Phak Phalang Prachachon

Phak Phalang Prachachon (PPP) (, "kansan valtapuolue") oli thaimaalainen puolue, joka perustettiin syyskuussa 2007 sotilasvallankaappauksessa syrjäytetyn Thaksin Shinawatran Thai Rak Thai -puolueen jatkajaksi. Puolueen johti joulukuun 2007 vaaleihin Samak Sundaravej. Puolue julistautui voittajaksi 23. joulukuuta 2007 pidetyissä Thaimaan ensimmäisissä vapaissa vaaleissa sitten vuoden 2006 sotilasvallankaappauksen. BBC News 23.12.2007: Thaksin ally wins Thai election Thaimaan vallastasyöstyn pääministerin Thaksin Shinawatran kanssa liittoutunut puolue on voittanut vaalit alustavien vaalitulosten mukaan. Samak Sundaravejin PPP sai 228 paikkaa 480-paikkaisesta alahuoneesta, vain hivenen alle absoluuttiseen enemmistöön tarvittavan 241:n paikan.. Samak Sundaravej nousi vaalien jälkeen pääministeriksi. Hän ehti olla pääministerinä tammikuusta syyskuuhun 2008, jolloin oikeus erotti hänet. Hänen seuraajakseen tuli Somchai Wongsawat. PPP-hallitusta vastaan osoitti mieltään lähes jatkuvasti PAD-liike, joka sai aikaan myös Thaksinin hallinnon syrjäyttämisen. Thaimaan perustuslakituomioistuin lakkautti puolueen 2. joulukuuta 2008, kuten myös sen hallituskumppanit Chart Thain ja Matchiman vaalivilpistä annetun tuomion jälkeen. Puolueen johdolta kiellettiin osallistuminen politiikkaan viideksi vuodeksi. == Lähteet == Luokka:Populistiset puolueet Luokka:Thaimaan politiikka
You Are the Sunshine of My Life

You Are the Sunshine of My Life on yksi Stevie Wonderin tunnetuimmista kappaleista. Se on ensimmäinen laulu Wonderin vuonna 1972 ilmestyneellä albumilla Talking Book. Hän voitti sillä Grammy-palkinnon. "You Are the Sunshine of My Life" julkaistiin singlenä, ja siitä tuli Wonderin kolmas Yhdysvaltain listaykkönen. Kappale ovat levyttäneet muun muassa Frank Sinatra, Liza Minnelli ja Tom Jones. == Aiheesta muualla == * Tietoa kappaleesta sekä sanoitukset Luokka:Vuoden 1972 kappaleet Luokka:Stevie Wonderin kappaleet Luokka:Billboard Hot 100 -listan ykköset
Dagfinn Enerly

Dagfinn Enerly (s. 9. joulukuuta 1972 Oslo, Norja) on norjalainen entinen jalkapalloilija. Enerly edusti uransa aikana muun muassa Skeidiä, Mossia, Rosenborgia ja Fredrikstadia. Norjan maajoukkueen paidassa hän esiintyi kahdesti vuosina 1996–2001. Luokka:Norjalaiset jalkapalloilijat Luokka:Vuonna 1972 syntyneet Luokka:Elävät henkilöt
Lauluja rakastamisen vaikeudesta (Vesa-Matti Loiri)

Lauluja rakastamisen vaikeudesta on Vesa-Matti Loirin kokoelmalevy vuodelta 1999. Se on osa samannimistä Johanna-levy-yhtiön kokoelmalevysarjaa. == Kappaleet == # # # # # # # # # # # # # # # # # # # # # # == Lähteet == Luokka:Vuoden 1999 kokoelma-albumit Luokka:Vesa-Matti Loirin kokoelma-albumit
Hunajapurkki

Hunajapurkilla tarkoitetaan tietojenkäsittelyn terminologiassa ansaa, jonka tarkoituksena on antaa tietoa tietojärjestelmään kohdistuvista uhkista. Se voi koostua esimerkiksi tahallaan huonosti suojatusta turvaohjelmasta tai palvelimesta, jonka annetaan joutua mahdollisen hyökkääjän murtamaksi. Hyökkääjä luulee tunkeutuvansa vain tavalliselle huonosti suojatulle palvelimelle, mutta todellisuudessa kohde on eristetty muusta verkosta ja ansoitettu esimerkiksi näppäimenpainalluksia tallentavan ohjelman tai IDSn avulla. Hunajapurkkeja ajetaan usein virtualisoiduissa ympäristöissä käyttäen esimerkiksi Xeniä tai VMwarea. Tällöin yhdellä palvelimella voidaan ajaa useampaakin hunajapurkkia. Kehittyneet hunajapurkit emuloivat haavoittuvia palveluita mahdollistaen haittaohjelmien keräämisen ilman hunajapurkin saastumista. Tällöin voidaan saada kaapatuksi haittaohjelmia, joita mikään saatavilla oleva virustentorjuntaohjelma ei tunnista. Myös bottiverkkojen toiminnasta voidaan saada tietoa tällä tavalla. ==Hunajapurkki politiikassa ja vakoilussa== Kansainväliset tiedustelupalvelut houkuttelevat tiedonhankinnan kohteen ansaan ottamalla ensin selville, mitkä ovat hänen inhimilliset heikkoutensa. Sitten hänelle asetetaan sellainen syötti, joka vetoaa juuri hänen heikkouksiinsa. ==Lähteet== ==Aiheesta muualla== * Roger A. Grimes, 17.11.2010: Intrusion detection honeypots simplify network security (infoworld.com) * Eniten robotteja Romaniasta ja USA:sta. Spammaajien nettirobotteja metsästetään 10 000 ansalla (3.11.2005) (digitoday.fi) * Loras R. Even: Intrusion Detection FAQ: What is a Honeypot? Honey Pot Systems Explained (12.7.2000) (sans.org) Luokka:Tietoverkkojen tietoturva
Shirley Fry

Shirley June Fry Irvin (30. kesäkuuta 1927 – 13. heinäkuuta 2021 IN MEMORIAM: SHIRLEY FRY IRVIN) oli yhdysvaltalainen tennispelaaja. Hän voitti 1950-luvulla naisten kaksinpelimestaruuden kaikissa neljässä Grand Slam -turnauksessa. Fry voitti naisten kaksinpelin mestaruuden Ranskan avoimissa 1951. Wimbledonissa ja Yhdysvaltain avoimissa hän oli paras vuonna 1956, ja Australian avoimet hän voitti vuonna 1957. Hän on yksi kahdeksasta naispelaajasta, jotka ovat voittaneet kaksinpelin kaikissa Grand Slam -turnauksissa. Lisäksi hän on yksi viidestä tennispelaajasta, jotka ovat voittaneet miesten tai naisten nelinpelin kaikissa Grand Slam -turnauksissa. Shirley Fry valittiin International Tennis Hall of Fameen vuonna 1970. ==Grand Slam -finaalit kaksinpelissä== ===Voitot (4)=== Vuosi Turnaus Vastustaja loppuottelussa Loppuottelun tulos 1951 Ranskan mestaruuskilpailut Doris Hart 6–3, 3–6, 6–3 1956 Wimbledon Angela Buxton 6–3, 6–1 1956 Yhdysvaltain mestaruuskilpailut Althea Gibson 6–3, 6–4 1957 Australian mestaruuskilpailut Althea Gibson 6–3, 6–4 ===Loppuotteluhäviöt (4)=== Vuosi Turnaus Vastustaja loppuottelussa Loppuottelun tulos 1948 Ranskan mestaruuskilpailut Nelly Landry 6–2, 0–6, 6–0 1951 Wimbledon Doris Hart 6–1, 6–0 1951 Yhdysvaltain mestaruuskilpailut Maureen Connolly 6–3, 1–6, 6–4 1952 Ranskan mestaruuskilpailut Doris Hart 6–4, 6–4 ==Lähteet== Luokka:Yhdysvaltalaiset tennispelaajat Luokka:Vuonna 1927 syntyneet Luokka:Vuonna 2021 kuolleet
Karisma Films

Karisma Films on tamperelainen AV-alan tuotantoyhtiö, jonka ensimmäinen pitkä fiktio Leijonan Sydän esitettiin TV2:ssa 23. joulukuuta 2006. Tätä edelsi 23 teatteriesityskertaa Pirkanmaan Elokuvakeskuksen Niagara-teatterissa. Televisioesitystä seurasi DVD-levitys Pan-Visionin kautta syksyllä 2007. Yhtiön tuottajana toimii Markus Kosonen. Luokka:Suomalaiset elokuvayhtiöt
Oi miten suuria voimia!

__NOTOC__ Oi miten suuria voimia! on suomalaisen elektronista popmusiikkia soittavan Reginan toinen albumi. Se julkaistiin Suomessa maaliskuussa 2007, ja se nousi virallisen albumilistan sijalle 13 viikolla 13. Levyn on julkaissut vuonna 2007 myös Taiwanissa White Wabbit Records.http://www.reginaregina.com == Kappaleet == # # # # # # # # # # == Arvostelut == * Desibeli.net: Desibeli.net: Levyarvio * Dome.fi: Dome.fi: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == == Aiheesta muualla == * Luokka:Reginan albumit Luokka:Vuoden 2007 albumit
Merlyn Rees

Merlyn Rees, paroni Merlyn-Rees PC (18. joulukuuta 1920 – 5. tammikuuta 2006) oli brittiläinen Työväenpuolueen poliitikko. Hän istui parlamentin jäsenenä vuosina 1963–1992 ja toimi Pohjois-Irlannin asiain ministerinä 1974–1976 sekä sisäministerinä 1976–1979. Hän toimi walesiläisen Glamorganin yliopiston ensimmäisenä rehtorina vuosina 1994–2002. Reesistä tuli parlamentista vetäytymisen jälkeen elinikäinen pääri. Hän eli 85-vuotiaaksi. Luokka:Brittiläiset poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan sisäministerit Luokka:Vuonna 1920 syntyneet Luokka:Vuonna 2006 kuolleet
Kaksipäisen kotkan varjossa – Elokuvan laulut

Kaksipäisen kotkan varjossa – Elokuvan laulut on Timo Koivusalon ohjaaman Kaksipäisen kotkan varjossa -elokuvan soundtrack vuodelta 2005. Levy sisältää nimensä mukaisesti elokuvan laulut, esittäjinä muun muassa Vesa-Matti Loiri, Anneli Saaristo, Nina Tapio ja Mikko Leppilampi. Duetto "Jotain jää" oli Radio Suomen soitetuin vuonna 2005. Artista Filmi Oy on julkaissut "JOTAIN JÄÄ - lauluja elokuvasta Kaksipäisen kotkan varjossa" nuottivihon, sisältäen melodian, soinnut ja sanat kaikkiin elokuvan lauluihin. Albumi nousi Suomen virallisen listan sijalle 31. == Kappaleet == Kaikki sävellykset ja sanoitukset Timo Koivusalo, ellei toisin mainita. Sovitukset Markku Johansson. # # # # # # # # # # # # == Muusikot == * Markku Johansson – musiikin johto ja sovitus * Vantaan Viihdeorkesteri * Vantaa Pops – orkesteri * Iiris Lehtonen – musiikkituotannon koordinointi === Muusikot === * Seppo Rautasuo, Satu Koivula, Mauri Saarikoski, Mikaela Palmu, Paula Tuukkanen, Jani Lehtonen, Katariina Junnila, Erkki Hiltunen, Simo Rautasuo, Yrjö Lasonpalo, Outi Iljin, Petri Päivärinne, Ilkka Viljanen, Kati Király – viulut * Mauri Pietikäinen, Markus Sallinen, Heikki Vehmanen, Markku Lintunen – alttoviulut * Jaakko Raulamo, Vellu Iljin, Sami Mäkelä – sellot * Jorma Rautakoski, Vesa-Pekka Kopakkala – trumpetit * Hannu Pajuoja – käyrätorvi * Simo Kanerva, Juhani Komulainen, Teppo Viljanen – pasuunat * Seidi Palonen – oboe, englannintorvi * Arto Vainio – klarinetti * Tapio Laivaara, Mari Kunnari – huilu, piccolo * Matti Ekman – hanuri * Leea Nikku – harppu * Jari Nieminen, Jarmo Nikku – kitarat * Pekka Korhonen – bassot * Seppo Helin – kosketinsoittimet * Lasse Hirvi, Seppo Kantonen – piano * Kepa Kettunen, Miri Miettinen – rummut * Pemo Ojala, Timo Koivusalo, Markku Johansson – taustalaulut * Mongo Aaltonen – lyömäsoittimet * Jari Lappalainen – sooloviulu * Markku Johansson – flyygelitorvi, trumpetti === Tuotanto === * Timo Koivusalo – tuottaja * Risto Hemmi – äänittäjä, miksaaja * Pauli Saastamoinen – masteroija * Arto Tuunela – äänitysassistentti ==Lähteet== Luokka:Vuoden 2005 soundtrackit Luokka:Suomalaiset iskelmäalbumit
Joseph Paul Gaimard

Joseph Paul Gaimard (1796–1858) oli ranskalainen kirurgi, luonnontieteilijä ja tutkimusmatkailija. Yhdessä Jean René Constant Quoyn kanssa Gaimard palveli luonnontieteilijänä kahdella maailmanympäripurjehduksella, La Coquillella Louis Isidore Duperreyn johdolla 1822–1825 ja L'Astrolabella Jules Dumont d'Urvillen johdolla 1826–1829. Tällöin Quoy ja Gaimard kuvailivat muun muassa nykyisin sukupuuttoon kuolleen tonganjättiläiskaivajaliskon (Tachygia microlepis). Gaimard oli La Recherchen tieteellinen johtaja (1835-1836) sen matkalla Eteläiselle jäämerelle. Vuonna 1835 Gaimard kävi Islannissa ja palasi sinne seuraavana vuonna Ranskan hallituksen lähettämän tieteellisen retkikunnan johtajana. Tämän retken tulokset hän julkaisi 9-osaisena teoksena Voyage en Islande et au Groënland, jonka silloin sanottiin olevan merkittävin tutkimus saarista. 1838 hän johti tutkimusmatkan Huippuvuorille. Gaimard nimesi linnuista ainakin mariaanienisojalan (Megapodius laperouse) ja isojalkojen suvun (Megapodius]. Hänen kunniakseen on nimetty muun muassa harmaamerimetso (Phalacrocorax gaimardi), pikkuelenia (Myiopagis gaimardii)BirdLife Suomi sekä katkarapulaji Eualus gaimardii. ==Lähteet== == Aiheesta muualla == Luokka:Ranskalaiset eläintieteilijät Luokka:Ranskalaiset ornitologit Luokka:Ranskalaiset tutkimusmatkailijat Luokka:Ranskalaiset kirurgit
Uudenkaledoniankehrääjä

Uudenkaledoniankehrääjä (Aegotheles savesi) on australiankehrääjiin kuuluva kehrääjälintu. Uudenkaledoniankehrääjä on äärimmäisen uhanalainen lintu, sitä on jäljellä alle 50 yksilöä, ja nekin elävät pienellä alueella. Uudenkaledoniankehrääjästä on saatu kaksi kertaa kuva, ja siitä on tehty vain neljä muuta havaintoa. == Koko ja ulkonäkö == Uudenkaledoniankehrääjä on tumma 28 cm pitkä kehrääjälintu, jonka höyhenpeite muodostuu harmaanruskeista ja mustista vaakaraidoista. Linnulla on lyhyet ja pyöreät siivet, hieman pyöreähkö pyrstö, ja suhteellisen pitkät tummat jalat. == Levinneisyys == Lajia on tavattu ainoastaan Uudessa-Kaledoniassa, Ranskaan kuuluvassa territoriossa. Sieltäkin se on häviämässä, sillä toiseksi viimeisin havainto on vuodelta 1960, tosin vuonna 1998 saatiin uusi havainto lajista. Lisäksi saarelta on kuultu ääniä, joiden arvellaan olevan uudenkaledoniankehrääjän ääniä. Kaikki havainnot on nähty Melaleuca-savanneilta ja kosteista metsistä. == Lisääntyminen ja ravinto == Uudenkaledoniankehrääjä pesii puun koloon, ja ne metsästävät hyönteisiä oksilta tai maasta. Uudenkaledoniankehrääjä on suurempi ja sillä on pidemmät jalat kuin muilla kehrääjillä, mikä voi viitata sen viihtyvän enemmän maassa kuin muut kehrääjät. == Lähteet == Luokka:Kehrääjälinnut Luokka:Uhanalaiset linnut Luokka:Äärimmäisen uhanalaiset lajit
Rhodesian ja Njassamaan liittovaltio

Rhodesian ja Njassamaan liittovaltio (), myös Keski-Afrikan liittovaltio (Central African Federation, CAF), oli puoli-itsenäinen valtio eteläisessä Afrikassa vuosina 1953–1963. Se koostui jo aiemmin itsehallinnollisesta Etelä- Rhodesian siirtomaasta ja brittiläisistä Pohjois-Rhodesian ja Njassamaan protektoraateista. Maa ei ollut varsinainen siirtomaa, vaan Britannian kruunun alainen kuningaskunta (realm). Se ei myöskään ollut dominio, vaikka brittiläistä hallitsijaa edustikin dominioiden tapaan brittiläinen kenraalikuvernööri. Lopullisena päämääränä federaatiosta oli kuitenkin tarkoitus tulla dominio Kansainyhteisön sisällä. == Historia == Liittovaltio perustettiin 1. elokuuta 1953. Tavoitteena oli välttää muiden Afrikan vastaitsenäistyneiden ja mustien sosialististen valtioiden sekä valkoisten hallitusten hallitsemien Etelä-Afrikan, Angolan ja Mosambikin ääripäitä. Valtion piti olla pysyvä, mutta se sortui lopulta afrikkalaisten nationalistien vaatiessa suurempaa osuutta vallasta kuin mitä hallitseva valkoinen vähemmistö oli valmis luovuttamaan. Vastaitsenäistyneet mustan Afrikan valtiot yhdistivät voimansa halutessaan lopettaa kaikki siirtomaavallan muodot Afrikassa. Kun suurin osa maailmasta siirtyi pois siirtomaajärjestelmästä 1950- ja 1960-lukujen vaihteessa, Yhdistynyt kuningaskunta joutui YK:n ja Afrikan yhtenäisyysjärjestön painostuksen kohteeksi. Kyseiset järjestöt tukivat afrikkalaisten nationalistien pyrkimyksiä. Liittovaltio hajosi virallisesti 31. joulukuuta 1963 Pohjois- Rhodesian ja Njassamaan itsenäistyessä. Pohjois-Rhodesia vaihtoi nimensä Sambiaksi ja Njassamaa Malawiksi. Etelä-Rhodesiasta tuli Rhodesia. Maa tunnetaan nykyisin Zimbabwena. == Lähteet == ==Aiheesta muualla== Luokka:Britannian entiset siirtomaat ja protektoraatit Afrikassa Luokka:Entiset siirtomaat Afrikassa Luokka:Malawi Luokka:Rhodesia Luokka:Sambian historia Luokka:Zimbabwen historia
Ritariperhoset

Ritariperhoset (Papilionidae) on päiväperhosiin (Papilionoidea) kuuluva heimo. Heimon lajit ovat keskikokoisia tai kookkaita perhosia ja niitä tunnetaan maailmasta yli 550. Heimoon kuuluvat maailman suurimmat päiväperhoslajit, joiden siipien kärkiväli voi olla yli 20 senttiä. Heimon keskeinen yhdistävä piirre on perhostoukan niskassa sijaitseva kaksihaarainen, vastenmielistä hajua erittävä elin, osmeterium. Aikuisilla perhosilla on heimolle tyypillinen siipisuonitus ja takasiiven takareunassa on varsin usein pitkiä kannuksia. Toukat ovat joko karvattomia tai hyvin harvakseltaan karvaisia ja usein värikkäitä varoittaen saalistajia niiden myrkyllisyydestä. Erityisesti apolloperhosten alaheimon (Parnassiinae) lajit elävät usein korkealla vuoristoissa.http://tolweb.org/Papilionidae Ritariperhosten lajimäärä on suurin Itä- ja Kaakkois-Aasiassa. Kahden laajalle levinneen ja runsaslajisen alaheimon lisäksi heimoon kuuluu keskiamerikkalainen alkuritari (Baronia brevicornis), joka muodostaa yksinään kolmannen alaheimon. == Suomessa tavatut lajit == Suomessa on tavattu neljä ritariperhoslajia, joista yksi on hyvin harvinainen harhailija.Luonnontieteellinen keskusmuseo * isoapollo Parnassius apollo * pikkuapollo Parnassius mnemosyne * purjeperhonen Iphiclides podalirius (harhailija) * ritariperhonen Papilio machaon == Lähteet == == Aiheesta muualla == * Korolev V.A., 2014. Catalogus on the collection of Lepidoptera. Part II. Papilionidae. - Moscow, 387 p., 20 color tabs, ISBN 978-5-00077-163-1 * lajiluettelo * Moths and Butterflies of Europe and North Africa * runsaasti kuvia lajeista * australaasialaisia lajeja * amerikkalaisia lajeja * Luokka:Seulonnan keskeiset artikkelit
Pelon kasvot

Pelon kasvot (The Face of Fear) on vuonna 1990 ensi-iltansa saanut yhdysvaltalainen jännityselokuva, joka perustuu Dean Koontzin romaaniin The Face of Fear. Elokuvan on ohjannut Farhad Mann. Pääosassa esiintyvät Melissa Pam Dawber, Lee Horsley, Bob Balaban ja Kevin Conroy. == Juoni == Vuorikiipeilijä Graham Harris (Horsley) kokee onnettomuuden vuorikiipeilyssä, minkä seurauksena hän saa korkean paikan kammon ja psyykkisen kyvyn nähdä tulevia murhia. Harris näkee sarjamurhaajan (Kevin Conroy) silmien kautta, kun tämä tappaa uhrinsa New York Cityn kadulle. Sarjamurhaaja lähtee Harrisin perään ja yllättää hänet työskentelemässä myöhään toimistossaan. Entisen vuorikiipeilijän täytyy nyt taistella pelkoaan vastaan ja paeta morsiamensa (Dawber) kanssa 40-kerroksisesta pilvenpiirtäjästä kiipeilyvaijerin avulla. == Näyttelijät == == Vastaanotto == Video-oppaassa vuodelta 1994 Roope Lehtinen luonnehti Pelon kasvoja tylsäksi, ilman yhtään tuoretta ideaa tehdyksi elokuvaksi, jonka ohjauksessa hän kuitenkin näki ”tiettyä draivia”. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”. == Lähteet == Luokka:Yhdysvaltalaiset psykologiset jännityselokuvat Luokka:Yhdysvaltalaiset televisioelokuvat Luokka:Vuoden 1990 yhdysvaltalaiset elokuvat
Jonathan Kaplan

Jonathan Kaplan (s. 25. marraskuuta 1947) on yhdysvaltalainen elokuvaohjaaja. Kaplanin vanhemmat olivat näyttelijä Frances Heflin ja säveltäjä Sol Kaplan. Hän syntyi Pariisissa, Ranskassa. Opiskeltuaan Chicagon ja New Yorkin yliopistoissa Kaplan aloitti uransa Roger Cormanin New World Picturesilla. Hänen esikoisohjauksensa oli vuoden 1971 Student Nurses. Kaplanin teki tunnetuksi vuonna 1988 ensi-iltansa saanut tosipohjainen draama Syytetty, josta Jodie Foster sai parhaan naispääosan Oscarin. Kaplanin myöhempiä elokuvia ovat olleet esimerkiksi Kielletty intohimo (1992), Bad Girls – naiset satulassa (1994) ja Särkynyt palatsi (1999). Kaplan on ollut uransa aikana viidesti ehdolla Emmy-palkinnon ja kahdesti Berliinin elokuvajuhlien Kultaisen karhun saajaksiBerlinale 1989 . Viitattu 13.7.2017.. ==Lähteet== == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1947 syntyneet Luokka:Elävät henkilöt
Marsala

Marsala on satamakaupunki Italiassa Sisilian länsiosassa Trapanin maakunnassa. Kaupungissa on runsaat 80 000 asukasta ja sen pinta-ala on noin 243 neliökilometriä. == Historia == pienoiskuva|vasen|upright=0.95|Antiikin Lilybaionin roomalaisaikaisia mosaiikkeja. === Antiikki === Antiikin aikana kaupunki tunnettiin kreikaksi nimellä Lilybaion ja roomalaisella kaudella latinaksi nimimuodossa Lilybaeum. Sen perustivat karthagolaiset vuonna 397/396 eaa. Motyen kaupungin korvaajaksi sen tuhouduttua. Lilybaion oli Karthagon tärkeimpiä ja viimeinen tukikohta saarella. Se hellenisoitui eli kreikkalaistui ajan kuluessa, vaikka ei koskaan ollutkaan kreikkalaisten hallussa. Roomalaiset valtasivat sen vuonna 241 eaa. Kaupunki kukoisti edelleen roomalaisella kaudella ollen yksi saaren keskuksista, ja nyt puolestaan roomalaisten tukikohtana näiden Afrikan sotaretkillä. Se oli myös tärkeä kauppa- ja satamapaikka lyhimmällä Italian ja Afrikan välisellä reitillä. === Myöhempi historia === Rooman kukistuttua Lilybaion säilyi yhtenä Sisilian tärkeimmistä kaupungeista. Se esiintyy sellaisena goottien ja vandaalien valtakausilla sekä edelleen sen jälkeen, kun arabit olivat vallanneet saaren. Nämä pitivät kaupunkia ja sen satamaa niin tärkeinä, että antoivat sille nimen Marsah Allah, ”Jumalan satama”, mistä kaupungin nykyinen nimi on peräisin. Toisaalta nimen alkuperäksi on selitetty myös Marsah Ali, ”Alin satama”. Marsala tunnetaan paikkana, jossa Giuseppe Garibaldi nousi maihin Sisiliassa vuoden 1860 toukokuussa syrjäyttääkseen Bourbon-suvun vallasta. Marsala on ollut Sisilian viininviennin ja -kaupan keskuksia. Kaupunki on tunnettu väkevästä viinistä nimeltään marsala, jolla on Denominazione di origine controllata -status ja jota tuotetaan vain tietyllä alueella kaupungin ympäristössä. == Nähtävyydet == Kaupungin keskusta sijaitsee Piazza della Repubblica -aukion ympärillä. 1700-luvulla valmistunut katedraali ja Palazzo Senatorio sijaitsevat sen äärellä. Antiikin ajan jäänteisiin kuuluvat muun muassa roomalaisen kauden talojen jäänteet lattiamosaiikkeineen. Aukiolta lähtevä pääkatu Corso XI Maggio noudattaa roomalaisaikaisen kaupungin decumanus maximusta. == Lähteet == == Aiheesta muualla == Luokka:Sisilian kaupungit Luokka:Trapanin maakunnan kunnat
Luottovanki

Luottovanki on yleensä hyvällä käytöksellä tiettyjä erivapauksia ansainnut vanki. Aikaisemmin luottovankeja käytettiin vankiloiden aputyövoimana. Esimerkiksi Kannaksen varavankilassa, joka toimi vain jatkosodan vuosina 1941–1944, luottovankeja käytettiin muun muassa hevosmiehinä. He saivat poistua vankilan alueelta tiukoilla ehdoilla – mutta vain työasioissa. Yleensä heitä ei kuitenkaan laskettu aivan yksin, vaan joukossa oli myös hevosmiehinä toimivia vartijoita. Samoin kapearaiteisella Konnunsuon-Muukon rautatiellä työskenteli runsaasti luottovankeja – ratahan oli nimenomaan vankilaa palveleva. Sodan jälkeen käytäntö laajeni: kun työsiirtolat perustettiin, niiden ajatus oli nimenomaan se, että niissä oli vain yksi yhteinen vartija; vangeiksi valittiin juuri luottovankeja. Luottovangeilla oli aikoinaan omana tunnuksenaan keltainen kangasnauha vanginpuvun hihassa. Se poistui käytöstä työsiirtolajärjestelmän myötä. Sittemmin siirtolavangit saivat käyttää omia työvaatteitaan. Järjestelmää ollaan uusimassa yhdessä muun vankeinhoidon kanssa. == Aiheesta muualla == *Vankeinhoitolaitoksen kotisivut *Oikeusministeriön kotisivut Luokka: Vankeinhoito
Mindoronkukaali

Mindoronkukaali (Centropus steerii) on äärimmäisen uhanalainen käkilintu. Se on endeeminen Mindoron saarella Filippiineillä. Vuoden 1980 jälkeen sitä on tavattu siellä vain kolmella paikalla, sillä saaren alavat metsät on hakattu pääosin paljaiksi. Mindoronkukaali kasvaa 46 cm pitkäksi. Sen pää on kiiltävän musta, pyrstö mustanvihreä ja muu höyhenpeite tummanruskea. Myös nokka ja jalat ovat tummat.Birdlife == Lähteet == Luokka:Käkilinnut Luokka:Uhanalaiset linnut Luokka:Äärimmäisen uhanalaiset lajit
2007 WD5

2007 WD5 on halkaisijaltaan noin 50-metrinen asteroidi ja NEO-kohde, joka havaittiin ensi kerran 20. marraskuuta 2007.Recently Discovered Asteroid Could Hit Mars in January Asteroidia seurattiin loppuvuoden 2007 ja tammikuun 2008 aikana tiiviisti, koska alustavien arvioiden perusteella sillä oli suurimmillaan 3,9 %Mars Impact Probability Increases to 4 Percent todennäköisyys törmätä Mars-planeettaan. Törmäysajankohdan lähestyessä todennäköisyys kuitenkin pienentyi huomattavasti ja oli 9. tammikuuta 2008 enää 1/10 000 eli 0,01 % Asteroidi lienee ohittanut Marsin lopulta reilun 20 000 kilometrin etäisyydeltä planeetan keskipisteestäJPL/HORIZONS (2007 WD5) (n. 17 000 km pinnasta) == Mahdollinen törmäys == Alustavien arvioiden mukaan 2007 WD5 olisi voinut iskeytyä planeetan pintaan 30. tammikuuta 2008. Osuman sattuessa se luultavasti olisi pudonnut pinnalle asti, koska Marsin kaasukehä on hyvin ohut ja jarruttaisi asteroidia vain vähän. Kappaleen arvellaan olevan samaa kokoluokkaa kuin Tunguskan räjähdyksen aiheuttaja vuonna 1908 ja iskeytyessään planeetan pintaan sellainen synnyttäisi noin kolmen megatonnin räjähdyksen, ja muodostaisi halkaisijaltaan noin 800 metrin kokoisen kraatterin. Tämä vastaa suurin piirtein Arizonan kraatterin kokoluokkaa. NASAn laskelman mukaan mahdollinen törmäyskohta sijaitsi pohjoiseen Opportunity- kulkijasta. Osuman sattuessa tämä olisi ollut ensimmäinen kerta, kun suurehkon asteroidin törmäystä kiviplaneettaan olisi voitu seurata nykyaikaisin menetelmin. == Ohituksen jälkeen == Vaikka 2007 WD5 suurella todennäköisyydellä lensikin Marsin ohi, aivan täyttä varmuutta tästä ei ole, sillä asteroidin nykyinen sijainti on tuntematon. Pienkappaleiden ja planeettojen lähiohituksille tyypilliseen tapaan asteroidin ja Marsin kohtaaminen on muuttanut 2007 WD5:n rataa tavalla, jota on mahdotonta arvioida tuntematta ohituksen tarkkoja yksityiskohtia. Mikäli tulevaisuudessa havaitaan asteroidi, jonka rata osoittaa sen olleen Marsin läheisyydessä vuonna 2008 tammikuun 30. päivän tienoolla, kyseessä on mahdollisesti 2007 WD5, mutta kohteen uudelleenlöytymisestä ei ole takeita.http://www.planetary.org/blog/article/00001316/ == Lähteet == == Aiheesta muualla == *Radan visualisointiappletti NASAn sivuilla Luokka:Apollo- asteroidit
Ehdollinen todennäköisyys

Ehdollinen todennäköisyys on todennäköisyyslaskennassa peruskäsite, jossa tarkastellaan kahta saman satunnaisilmiön tapahtumia. Jos tapahtumat riippuvat toistaan, muuttuvat molemmat todennäköisyydet, kun molemmat tapahtumat tapahtuvat. Jos tapahtumat ovat riippumattomat, antaa tapahtuman ehdollinen todennäköisyys saman arvon kuin tapahtuman todennäköisyys. Ehdollinen todennäköisyys voidaan perustella tilastollisella päättelyllä. Tarkastellaan koulun välitunnilla oppilaita, jotka ovat tyttöjä ja poikia. Laskettaessa saksankielen aloittajien suhteellista osuutta, jotka ovat tyttöjä, tarkoitetaan saksan aloittaja ehdolla, että oppilas on tyttö. Silloin pojat karsitaan pois ja lasketaan saksan aloittajat tyttöjen parista. Osoittajaan kirjataan niiden lukumäärä, jotka lukevat saksaa ja ovat tyttöjä (saksa ja tyttö). Nimittäjään kirjataan tyttöjen lukumäärä. Lauseessa ilmaistu ehdolla merkitään pystyviivalla saksa | tyttö. Todennäköisyys lasketaan vastaavasti :P(\text{saksa}|\text{tyttö})=\frac{P(\text{tyttö ja saksa})}{P(\text{tyttö})}. == Ehdollisen todennäköisyyden määritelmä == Kun molemmat tapahtumat A ja B tapahtuvat, lasketaan todennäköisyys sille, että molemat tapahtuvat, käyttämällä todennäköisyyksien kertolaskusääntöä. Mikäli tapahtumat ovat riippumattomia, lasketaan todennäköisyys :P(A \text{ ja } B)=P(A \cap B)=P(A)P(B) ja jos tapahtumat riippuvat toistaan, lasketaan se kahdella vaihtoehtoisella tavalla :P(A \text{ ja } B)=P(A \cap B)=P(A) \cdot P(B|A)=P(A|B) \cdot P(B). Kahden ensimmäisen lausekkeen avulla voidaan määritellä ehdollinen todennäköisyys :P(B|A)=\frac{P(A \cap B)}{P(A)}. Ensimmäisestä ja kolmannesta lausekkeesta voidaan johtaa ehdollinen todennäköisyys vaihtoehtoisella tavalla :P(A|B)=\frac{P(A \cap B)}{P(B)}. Mikäli ei tunneta P(A \cap B), voidaan se määritellä :P(A|B)=\frac{P(A) \cdot P(B|A)}{P(B)}. Edelliset määritelmät menettävät merkityksensä, mikäli jompikumpi P(A) tai P(B) on nolla. === Monta tapahtumaa === Kun tarkastellaan kolmea tapahtumaa, jotka riippuvat toisistaan, voidaan laskea todennäköisyys sille, että kaikki tapahtuvat :P(A \cap B \cap C)=P(A)\cdot P(B|A)\cdot P(C|A \cap B), mikäli molemmat ehdolliset todennäköisyydet ovat olemassa. Useammassa tapahtumassa ehdollisia todennäköisyyksiä tulee huomioida enemmän. Jos tapahtumat ovat A_1, A_2, ... , A_n, saadaan :P(A_1 \cap A_2 \cap ... \cap A_n)=P(A_1) \cdot P(A_2|A_1) \cdot\cdot\cdot P(A_n|A_1 \cap ...\cap A_{n-1}). == Katso myös == * Bayesin teoreema * Bayesiläinen tilastotiede == Lähteet == Luokka:Todennäköisyyslaskenta
Alppihiihdon maailmanmestaruuskilpailut 1987

29\. alppihiihdon maailmanmestaruuskilpailut järjestettiin Sveitsin Crans- Montanassa 27. tammikuuta – 8. helmikuuta 1987. Supersuurpujottelu tuli uutena lajina MM-kilpailujen ohjelmaan. == Miehet == === Syöksylasku === Sija Maa Kilpailija Aika 1 Peter Müller 2.07,80 2 Pirmin Zurbriggen 2.08,13 3 Karl Alpiger 2.08,20 4 Franz Heinzer 2.08,34 5 Rob Boyd 2.08,50 6 Daniel Mahrer 2.09,06 === Supersuurpujottelu === Sija Maa Kilpailija Aika 1 Pirmin Zurbriggen 1.19,93 2 Marc Girardelli 1.20,80 3 Markus Wasmeier 1.21,08 4 Leonhard Stock 1.21,28 5 Hubert Strolz 1.21,44 6 Roberto Erlacher 1.21,83 === Suurpujottelu === Sija Maa Kilpailija Aika 1 Pirmin Zurbriggen 2.32,38 2 Marc Girardelli 2.32,45 3 Alberto Tomba 2.33,13 4 Hubert Strolz 2.33,21 5 Hans Stuffer 2.34,27 6 Michael Eder 2.34,30 === Pujottelu === Sija Maa Kilpailija Aika 1 Frank Wörndl 1.54,63 2 Günther Mader 1.54,82 3 Armin Bittner 1.55,03 4 Marc Girardelli 1.55,11 5 Ingemar Stenmark 1.55,60 6 Bojan Križaj 1.55,69 === Alppiyhdistetty === Sija Maa Kilpailija Pisteet 1 Marc Girardelli 28,27 2 Pirmin Zurbriggen 30,54 3 Günther Mader 41,96 4 Bernhard Gstrein 42,34 5 Markus Wasmeier 48,15 6 Josef Schick 53,78 == Naiset == === Syöksylasku === Sija Maa Kilpailija Aika 1 Maria Walliser 1.43,80 2 Michela Figini 1.44,11 3 Regine Mösenlechner 1.44,86 4 Marina Kiehl 1.45,06 5 Laurie Graham 1.45,10 6 Sylvia Eder 1.45,31 === Supersuurpujottelu === Sija Maa Kilpailija Aika 1 Maria Walliser 1.19,17 2 Michela Figini 1.20,18 3 Mateja Svet 1.20,23 4 Vreni Schneider 1.20,25 5 Sylvia Eder 1.20,65 6 Debbie Armstrong 1.21,07 === Suurpujottelu === Sija Maa Kilpailija Aika 1 Vreni Schneider 2.21,22 2 Mateja Svet 2.21,78 3 Maria Walliser 2.23,51 4 Michela Figini 2.23,77 5 Blanca Fernández Ochoa 2.23,88 6 Marina Kiehl 2.23,92 === Pujottelu === Sija Maa Kilpailija Aika 1 Erika Hess 1.33,30 2 Roswitha Steiner 1.33,55 3 Mateja Svet 1.34,39 4 Karin Buder 1.34,68 5 Blanca Fernández Ochoa 1.35,05 6 Małgorzata Tlałka-Mogore 1.35,19 === Alppiyhdistetty === Sija Maa Kilpailija Pisteet 1 Erika Hess 15,32 2 Sylvia Eder 18,66 3 Tamara McKinney 24,41 4 Vreni Schneider 36,49 5 Anita Wachter 36,70 6 Michela Figini 52,31 == Mitalitaulukko == Isäntämaa 1 8 4 2 14 2 1 2 0 3 3 1 0 3 4 4 0 3 1 4 5 0 1 2 3 6 0 0 1 1 6 0 0 1 1 Yhteensä Yhteensä 10 10 10 30 == Lähteet == * FIS:n tietokanta 1987 Luokka:Vuoden 1987 urheilu Luokka:Sveitsin alppihiihto Luokka:Crans-Montanan urheilu Luokka:Lens (Sveitsi)
Psyko (albumi)

Psyko on suomalaisen Paajasen toinen studioalbumi. Se julkaistiin vuonna 1979. Levyn tunnetuin kappale on "Kundi meikkaa". == Kappaleet == # # # # # # # # # # # # # # # # # # == Lähteet == Luokka:Vuoden 1979 albumit Luokka:Paajasen albumit
Aito suomalainen ranskatar

__NOTOC__ Aito suomalainen ranskatar on suomalaisen Paajasen kokoelmalevy, joka julkaistiin vuonna 1986. == Kappaleet == # # # # # # # # # # # # # # # # == Lähteet == == Aiheesta muualla == * Aito suomalainen ranskatar discogs.com -sivustolla Luokka:Vuoden 1986 kokoelma-albumit Luokka:Paajasen albumit
Maa aikojen alussa (animaatiosarja)

Maa aikojen alussa () on yhdysvaltalainen Universal Animation Studios -yhtiön tuottama animaatiosarja, jonka loivat Charles Grosvenor, Judy Freudberg ja Tony Geiss. Se perustuu elokuvasarjaan Maa aikojen alussa. Sarjaa esitettiin ensi kerran vuonna 2007 Kanadassa ja myöhemmin samana vuonna myös Yhdysvalloissa. Sarjan tarinat sijoittuvat elokuvan Maa aikojen alussa 13 jälkeen. Vaikka animaatio on tehty perinteisellä tavalla, sen taustat ovat kuitenkin tietokoneanimoituja, jota on käytetty elokuvan Maa aikojen alussa 10 jälkeen tulleissa elokuvissa. Suomessa sarjaa on esitetty maksullisilla Cartoon Networkilla ja C More Juniorilla (2009). ==Äänirooleissa== Englanninkieliset äänet Suomenkieliset äänet ==Lähteet== * TV.com Luokka:2000-vuosikymmenen piirrossarjat Luokka:Yhdysvaltalaiset animaatiosarjat Luokka:Elokuviin perustuvat televisiosarjat ja:リトルフット#テレビシリーズ
DFDS Tor Line

DFDS Tor Line oli Tanskassa pääkonttoriaan pitänyt laivayhtiö. Yhtiö oli osa tanskalaista DFDS-konsernia. DFDS Tor Line palveli pääasiassa rahtiliikennettä. Yhtiön laivat olivat tyypiltään joko ro-ro- tai ropax- aluksia. DFDS Tor Line liikennöi Itämerellä ja Pohjanmerellä. 13\. heinäkuuta 2010 alkaen DFDS Tor Line -niminen yritys lopetti toimintansa. Vuosikausia vanha varustamo yhdistettiin kolmen muun DFDS-konserniin kuuluneen liikennöitsijän kanssa yhteiseen DFDS Seaways -yksikköön. DFDS Tor Line -brändi yhdessä muiden yhdistettyjen brändien kanssa katoaa myöhemmin lopullisesti ja korvautuu kaikille yhteisellä DFDS Seaways -brändillä. == Katso myös == * DFDS Seaways == Lähteet == == Aiheesta muualla == * DFDS Tor Line * Fakta om Fartyg – Tor Line/ Tor Lloyd/ Tor Sessan Line/ DFDS Tor Line Luokka:DFDS Luokka:Tanskalaiset liikenneyhtiöt
Itävallan Grand Prix 1982

Itävallan Grand Prix 1982 oli Formula 1 -sarjan osakilpailu, joka ajettiin 15. elokuuta 1982 Österreichringillä Itävallassa. Kilpailun voitti Lotuksella ajanut Elio de Angelis, jolle voitto oli uran ensimmäinen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 11 Elio de Angelis Lotus-Ford 53 1.25.02,212 7 9 2 6 Keke Rosberg Williams-Ford 53 + 0,050 6 6 3 26 Jacques Laffite Ligier-Matra 52 + 1 krs. 14 4 4 27 Patrick Tambay Ferrari 52 + 1 krs. 4 3 5 8 Niki Lauda McLaren-Ford 52 + 1 krs. 10 2 6 30 Mauro Baldi Arrows-Ford 52 + 1 krs. 23 1 7 20 Chico Serra Fittipaldi-Ford 51 + 2 krs. 20 8 15 Alain Prost Renault 48 Polttoaineen syöttö 3 9 7 John Watson McLaren-Ford 44 Moottori 18 Kesk. 4 Brian Henton Tyrrell-Ford 32 Moottori 19 Kesk. 1 Nelson Piquet Brabham-BMW 31 Sähköt 1 Kesk. 33 Tommy Byrne Theodore-Ford 28 Ulosajo 26 Kesk. 29 Marc Surer Arrows-Ford 28 Moottori 21 Kesk. 2 Riccardo Patrese Brabham-BMW 27 Moottori 2 Kesk. 25 Eddie Cheever Ligier-Matra 22 Moottori 22 Kesk. 12 Nigel Mansell Lotus-Ford 17 Moottori 12 Kesk. 16 René Arnoux Renault 16 Polttoaineen syöttö 5 Kesk. 9 Manfred Winkelhock ATS-Ford 15 Ulosajo 25 Kesk. 35 Derek Warwick Toleman- Hart 7 Jousitus 15 Kesk. 36 Teo Fabi Toleman-Hart 7 Voimansiirto 17 Kesk. 14 Roberto Guerrero Ensign-Ford 6 Ulosajo 16 Kesk. 3 Michele Alboreto Tyrrell-Ford 1 Ulosajo 8 Kesk. 17 Rupert Keegan March-Ford 1 Ohjaus 24 Kesk. 5 Derek Daly Williams-Ford 0 Kolari 9 Kesk. 22 Andrea de Cesaris Alfa Romeo 0 Kolari 11 Kesk. 23 Bruno Giacomelli Alfa Romeo 0 Kolari 13 DNQ 18 Raul Boesel March-Ford Karsiutui DNQ 31 Jean-Pierre Jarier Osella-Ford Karsiutui DNQ 10 Eliseo Salazar ATS-Ford Karsiutui == Muuta == *Paalupaikka: Nelson Piquet – 1.27,612 *Nopein kierros: Nelson Piquet – 1.33,699 (kierroksella 5) *Tommy Byrnen ensimmäinen Grand Prix *Elio de Angelisin ensimmäinen voitto ja ensimmäinen kilpailun johtokierros *BMW:n ensimmäinen paalupaikka == Lähteet == Luokka:Formula 1 -kausi 1982 1982
Georgi Pfeiffer

Georgi Vasilovitš Pfeiffer (, 23. joulukuuta 1872 – 10. lokakuuta 1946) oli ukrainalainen matemaatikko. Hänen tärkeimmät työt kohdistuvat osittaisdifferentiaaliyhtälöihin. Pfeiffer syntyi Sokirintsissa, Ukrainassa. Hän opiskeli Kiovan yliopistossa, josta hän valmistui vuonna 1896. Kolme vuotta myöhemmin hän sai viran Kiovan ammattikorkeakoulusta, jossa hän opetti vuoteen 1909 asti. Vuonna 1900 hän sai viran myös Kiovan yliopistosta, jossa hän opetti aina kuolemaansa asti. Pfeiffer valittiin vuonna 1920 Ukrainan tiedeakatemian jäseneksi. Tiedeakatemiassa hän oli Puhtaan matematiikan laitoksen () johtaja. Hän osallistui myös tiedeakatemian matematiikan laitoksen toimintaan Kiovassa kahteen otteeseen. Ensin vuosina 1934–1941 ja uudelleen vuosina 1944–1946. Ajanjakojen välillä olevana kolmen vuoden aikana Pfeiffer oli matematiikan ja fysiikan laitoksen professorina Ufassa, Baškortostanissa. == Lähteet == * Luokka:Ukrainalaiset matemaatikot Luokka:Vuonna 1872 syntyneet Luokka:Vuonna 1946 kuolleet
Pentti Koivisto

Pentti Kullervo Koivisto (17. toukokuuta 1917 Oulu – 5. joulukuuta 1961 Oulu) oli oululainen taidemaalari ja lapinaiheistaan tunnetun taiteilija Aukusti Koiviston poika. Pentti Koivisto opiskeli Kuvataideakatemiassa vuosina 1939–1941 ja 1944–1945. Opiskelun katkaisivat talvi- ja jatkosota, joiden aikana hän palveli ensin vänrikkinä ja sittemmin luutnanttina tykistön tulenjohtajan tehtävissä; talvisodassa Pitkärannan rintamalla ja jatkosodassa Uhtuan ja Kiestingin suunnalla käyttäen liikenevän vapaa-ajan näkymien tallentamiseen piirtämällä ja maalaamalla. Hän debytoi taiteilijana Helsingin Taidehallissa vuonna 1945. Koivisto sanoutui jo nuorena irti isälleen luonteenomaisiksi muodostuneista Lappi-aiheista ja kuvasi öljyvärimaalauksissaan teollisempaa oululaista kaupunkimiljöötä kuten satama- ja rakennustyöläisiä työssään sekä teki impressionististyylisiä maisemamaalauksia. Hänen töissään esiintyi myös runsaasti tyyliteltyjä geometrisia pintoja, jotka lähentelivät kubismia. Öljyvärimaalausten lisäksi Koivisto teki paljon pastellimaalauksia. Koivisto opetti kuvaamataidetta Oulun työväenopistossa vuosina 1957–1961 ja hoiti vapaa-aikanaan monien Oulussa vierailleiden näyttelyiden käytännön järjestelyt kaupungissa, jossa ei vielä 1950-ja 1960-lukujen vaihteessa ollut omaa taidemuseota. 1950-luvun loppuun mennessä Koivistosta kehittyi eräänlainen Oulun "hovitaiteilija", jolta tilattiin erityisesti kaupungin merkkihenkilöiden muotokuvia. Koivistolla oli muutenkin aktiivinen rooli Oulun kulttuurielämässä ja hän ajoi muun muassa taiteilijaseuran, taidekoulun, taideyhdistyksen ja Oulun taidemuseon perustamista, joka lopulta saatiinkin aikaiseksi vuonna 1963. ==Julkisia teoksia== *Vanhaa ja uutta Oulua, Tuiran keskikoulun seinämaalaus, Oulu 1955 *Pöllinlastaajat Toppilassa, KOP:n Tuiran konttorin seinämaalaus, Oulu 1960 *Huonekaluliike Seppo Oy:n seinämaalaus, Oulu 1953 *Kokoelma maalauksia Oulun upseerikerholla *Lisäksi maalauksia monissa Oulun julkisissa rakennuksissa ==Lähteet== * ==Aiheesta muualla== * Luokka:Suomalaiset taidemaalarit Luokka:Vuonna 1917 syntyneet Luokka:Vuonna 1961 kuolleet
Undercover

Undercover on The Rolling Stonesin marraskuussa 1983 julkaistu albumi. Levy sisältää vaikutteita niin new wave-, reggae- kuin hard rock -musiikista. Albumin äänityksissä syntyi riitoja, koska Mick Jagger olisi halunnut uudistaa yhtyettä, kun taas Keith Richards halusi pitää tiukasti kiinni yhtyeelle ominaisista rock- ja blues -vaikutteista. Kappale "Pretty Beat Up" on pitkälti Ron Woodin työstämä. Albumi oli jenkkilistalla korkeimmillaan sijalla #4, katkaisten näin kahdeksan ykkösalbumin putken Yhdysvalloissa. Britanniassa sijoitus oli #3. Single "Undercover of the Night" oli hitti niin Britanniassa (# 11) kuin Yhdysvalloissakin (# 9). Kappale otti kantaa Etelä-Amerikan politiikkaan. Toinen single "She Was Hot" sen sijaan floppasi (UK #42), (US #44). ==Kappaleet== *Kaikki kappaleet kirjoittaneet Mick Jagger ja Keith Richards, ellei toisin mainita. # # # # # # # # # # ==Kokoonpano== ===The Rolling Stones=== *Mick Jagger - laulu, taustalaulu, sähkökitara, huuliharppu *Keith Richards - sähkökitara, taustalaulu, laulu, bassokitara *Charlie Watts - rummut *Ron Wood - sähkökitara, taustalaulu, bassokitara, slidekitara *Bill Wyman - bassokitara, lyömäsoittimet, piano ===Vierailijat=== *Jim Barber - sähkökitara *CHOPS - torvet *Moustapha Cisse - lyömäsoittimet *Brahms Coundoul - lyömäsoittimet *Martin Ditcham - lyömäsoittimet *Sly Dunbar - lyömäsoittimet *Chuck Leavell - kosketinsoittimet, urut, piano *David Sanborn - saksofoni *Robbie Shakespeare - bassokitara *Ian Stewart - piano, lyömäsoittimet == Lähteet == Luokka:The Rolling Stonesin albumit Luokka:Vuoden 1983 albumit
Luettelo Finnish Dance Chartin ykkösistä vuonna 2006

Luettelo Finnish Dance Chart -listan kärkipaikkaa hallussaan pitäneistä artisteista ja singleistä vuonna 2006. Viikko Artisti(t) Single Levy-yhtiö(t) 2 Madonna Hung Up (rmx) Warner Music 3 Madonna Hung Up (rmx) Warner Music 4 Madonna Hung Up (rmx) Warner Music 5 Madonna Hung Up (rmx) Warner Music 6 Hi Tack Say Say Say (Waiting 4 You) Catchy Tunes/Bonnier 7 Hi Tack Say Say Say (Waiting 4 You) Catchy Tunes/Bonnier 8 Hi Tack Say Say Say (Waiting 4 You) Catchy Tunes/Bonnier 9 Madonna Sorry (rmx) Warner Music 10 Madonna Sorry (rmx) Warner Music 11 Hi Tack Say Say Say (Waiting 4 You) Catchy Tunes/Bonnier 12 Hi Tack Say Say Say (Waiting 4 You) Catchy Tunes/Bonnier 13 Hi Tack Say Say Say (Waiting 4 You) Catchy Tunes/Bonnier 14 Hi Tack Say Say Say (Waiting 4 You) Catchy Tunes/Bonnier 15 Hi Tack Say Say Say (Waiting 4 You) Catchy Tunes/Bonnier 16 Shakira feat. Wyclef Jean Hips Don't Lie Columbia/Sony BMG 17 Shakira feat. Wyclef Jean Hips Don't Lie Columbia/Sony BMG 18 Shakira feat. Wyclef Jean Hips Don't Lie Columbia/Sony BMG 19 Shakira feat. Wyclef Jean Hips Don't Lie Columbia/Sony BMG 20 Shakira feat. Wyclef Jean Hips Don't Lie Columbia/Sony BMG 21 Shakira feat. Wyclef Jean Hips Don't Lie Columbia/Sony BMG 22 Shakira feat. Wyclef Jean Hips Don't Lie Columbia/Sony BMG 23 Shakira feat. Wyclef Jean Hips Don't Lie Columbia/Sony BMG 24 Shakira feat. Wyclef Jean Hips Don't Lie Columbia/Sony BMG 25 Shakira feat. Wyclef Jean Hips Don't Lie Columbia/Sony BMG 26 Bob Sinclar World, Hold On (rmx) Legato 27 Bob Sinclar World, Hold On (rmx) Legato 28 Nelly Furtado Maneater (rmx) Geffen/Universal 29 Bob Sinclar World, Hold On (rmx) Legato 30 Loleatta Holloway Love Sensation '06 Gusto/Big Star/Bonnier 31 Loleatta Holloway Love Sensation '06 Gusto/Big Star/Bonnier 32 Nelly Furtado Maneater (rmx) Geffen/Universal 33 Nelly Furtado Maneater (rmx) Geffen/Universal 34 Nelly Furtado Maneater (rmx) Geffen/Universal 35 Nelly Furtado Maneater (rmx) Geffen/Universal 36 Justin Timberlake feat. Timbaland SexyBack (rmx) Jive/Sony BMG 37 Justin Timberlake feat. Timbaland SexyBack (rmx) Jive/Sony BMG 38 Justin Timberlake feat. Timbaland SexyBack (rmx) Jive/Sony BMG 39 Justin Timberlake feat. Timbaland SexyBack (rmx) Jive/Sony BMG 40 Justin Timberlake feat. Timbaland SexyBack (rmx) Jive/Sony BMG 41 Justin Timberlake feat. Timbaland SexyBack (rmx) Jive/Sony BMG 42 Justin Timberlake feat. Timbaland SexyBack (rmx) Jive/Sony BMG 43 Justin Timberlake feat. Timbaland SexyBack (rmx) Jive/Sony BMG 44 Justin Timberlake feat. Timbaland SexyBack (rmx) Jive/Sony BMG 45 Bob Sinclar feat. Cutee B Rock This Party (rmx) 541 46 Justin Timberlake feat. Timbaland SexyBack (rmx) Jive/Sony BMG 47 Bob Sinclar feat. Cutee B Rock This Party (rmx) 541 48 Bob Sinclar feat. Cutee B Rock This Party (rmx) 541 49 Fedde le Grand Put Your Hands Up For Detroit Data 50 Bob Sinclar feat. Cutee B Rock This Party (rmx) 541 51 Bob Sinclar feat. Cutee B Rock This Party (rmx) 541 52 Bob Sinclar feat. Cutee B Rock This Party (rmx) 541 == Katso myös == 2006 Finnish Dance Chart 2006
Matjaž Vrhovnik

Matjaž Vrhovnik (s. 6. toukokuuta 1972 Ljubljana, Slovenian ST) on Jugoslaviaa ja Sloveniaa urallaan edustanut slovenialainen alppihiihtäjä. Vrhovnik sijoittui kolmanneksi pujottelun maailmancupin kokonaiskilpailussa kaudella 1999–2000. Hän voitti Adelbodenin osakilpailun, oli toinen Kitzbühelissä sekä kolmas Chamonix'ssa ja Bormiossa. Nämä olivat hänen uransa ainoat palkintokorokepaikat. Arvokilpailuissa Vrhovnik oli parhaimmillaan seitsemästoista Naganon olympiapujottelussa 1998. Hän lopetti uransa keväällä 2003. ==Lähteet== * Luokka:Slovenialaiset alppihiihtäjät Luokka:Vuonna 1972 syntyneet Luokka:Elävät henkilöt
Radio Nippon

Radio Nippon (, Kabushiki-gaisha Āru Efu Rajio Nippon) on paikallinen AM- radioasema Jokohama-Kanagawan prefektuurissa Japanissa. Aseman taajuus on 1422kHz. Kanava aloitti lähetykset 24. joulukuuta 1958. == Aiheesta muualla == *Radio Nipponin internetsivut Radio Nippon Luokka:Japanilaiset viestimet